Øst-Afrika: Syklonen Freddy rammet Det indiske hav i februar og mars, og minst 400 mennesker mistet livet i Malawi, Mosambik og Madagaskar. 2. mars – USA: Delstaten Georgia forbød dragshow på offentlige steder og der barn kan se showet. Norge: Regjeringen beklaget de menneskerettighetsbruddene utbyggingen av Storheia vindpark på Fosen og Roan vindpark har påført samene på Fosen. Somalia: Myndighetene rapporterte at 210 sivile har mistet livet i sammenstøt mellom somaliske, regjeringsvennlige soldater og opprørsstyrker i byen Las Anod i Somaliland de siste 24 dagene. Både den somalske delstaten Puntland og republikken Somaliland gjør krav på Las Anod, som ligger i regionen Sool. Egypt: Myndighetene offentliggjorde at det er funnet en ni meter lang korridor i Kheopspyramiden, men at det er for tidlig å si om denne vil gi nye funn. Norge: Flere norske virksomheter, blant annet SSB, Nasjonal sikkerhetsmyndighet og Stortinget ble rammet av at tjenestenektangrep, som gjorde at nettsidene deres ble utilgjengelige. 3. mars – Kambodsja: Opposisjonsleder Kem Sokha (Cambodia National Rescue Party) ble dømt til 27 års husarrest for forræderi, og ble fradømt stemmeretten og muligheten til å stille til politiske verv. Dommen ble fordømt av blant annet USA, som fabrikert og politisk motivert. Panama: Den åttende Our Oceans-konferansen ble avsluttet, og samlet inn nesten 19 milliarder US dollar til ulike tiltak for å redde verdenshavene. 4. mars – Irak: Forbudet mot import, salg og produksjon av alkohol, som ble vedtatt av nasjonalforsamlingen i 2016, ble iverksatt Ecuador: Tidligere president Lenin Moreno ble satt i husarrest i forbindelse med korrupsjonssiktelsen mot ham. Moreno og 36 andre er anklaget for å ha mottatt bestikkelser fra det kinesiske selskapet Sinohydro for å gi kontrakten på bygging av vannkraftverket Coco Codo Sinclair. Sør-Sudan: President Salva Kiir avsatte forsvarsminister Angelina Teny og innenriksminister Mahmoud Solomon. 5. mars – Norge: Follobanen åpnet igjen, etter å ha vært stengt i ti uker Estland: Valg til nasjonalforsamling, og sittende statsminister Kaja Kallass parti, Det estiske reformpartiet, ble det største partiet i Riigikogu. Over halvparten av stemmene ble avgitt digitalt. Russland: 70-årsdagen for Josef Stalins død ble markert på Den røde plass i Moskva. Indonesia: Et drivstofflager i Jakarta brant, minst 19 mennesker mistet livet. 6. mars – Indonesia: Et jordskred rammet øya Natuna, minst 15 mennesker mistet livet. 7. mars – Bangladesh: En eksplosjon i en bygning i Dhaka rammet flere butikker, og minst 15 mennesker mistet livet. 8. mars – Norge: Ella Marie Hætta Isaksen ble tildelt Fritt Ords honnør, og mottok prisen 30. mars Nigeria: Boko Haram angrep og drepte 29 fiskere ved landsbyen Mukdolo i delstaten Borno. 9. mars – Tyskland: En person gjennomførte skyting i et Rikets Sal-lokale i Hamburg, åtte mennesker mistet livet, blant dem gjerningspersonen selv. Frankrike: Senatet stemte for å heve pensjonsalderen fra 62 til 64 år, til tross for store protester de foregående ukene. Endringen skal dermed stemmes over i underhuset. DR Kongo: Den IS-trofaste gruppen (ADF) angrep landsbyene Mukondi og Mausa, minst 40 mennesker mistet livet. Norge: Den norske Helsingforskomité tildelte Sakharovs Frihetspris til den ukrainske gruppen Truth Hounds, som jobber med å dokumentere krigsforbrytelser knyttet til Russlands invasjon av Ukraina. 10. mars – Kina: Xi Jinping ble enstemmig gjenvalgt som Folkerepublikken Kinas president, av Den nasjonale folkekongressen Østerrike: Rafael Grossi ble gjenvalgt som generaldirektør i Det internasjonale atomenergibyrået Belarus: President Aleksandr Lukasjenko signerte en lov som gir muligheten til å idømme dødsstraff for høyforræderi Russland: Verdens naturfond ble oppført på listen over «utenlandsk agenter», og dermed «fiender av staten». Iran og Saudi-Arabia ble enige om å gjenoppta diplomatiske forbindelser, etter sju år uten slike forbindelser. 11. mars – Afghanistan: En bombe rammet en prisutdeling for journalister i byen Mazar-e-Sharif, én person mistet livet og åtte ble skadet. 13. mars – USA: Det omstridte Willow-prosjektet ble godkjent i Alaska, og tillater oljeboring i det nordlige Alaska. 14. mars – Svartehavet: En amerikansk MQ-9-drone styrtet i havet etter et sammenstøt med et russisk jagerfly. 15. mars – Italia: Den kvinnelige mafialederen Maria Licciardi ble dømt til 13 års fengsel. Hellas: Greske journalister i TV, radio og aviser gikk til streik til støtte for de 57 som døde i togulykken 28. februar, og krevde full gransking av ulykken. 16. mars – Frankrike: Emmanuel Macrons regjering vedtok en omstridt pensjonsreform, som øker pensjonsalderen fra 62 til 64 år, til tross for flere uker med protester. Russlands invasjon av Ukraina: FNs granskingskommisjon leverte sin første rapport, og rapporterer at Russland har begått krigsforbrytelser ved blant annet deportering av ukrainske barn og tortur og drap av sivile. Norge: Den verneverdige «Meierigården» i Porsgrunn brant, den eldste delen av gården gikk tapt 17. mars – Nederland: Den internasjonale straffedomstolen i Haag utstedte arrestordre på Russlands president Vladimir Putin og barneombud Maria Lvova-Belova, for krigsforbrytelser i Ukraina, etter at russiske soldater har deportert ukrainske barn til Russland. 19. mars – Sveits: Den sveitsiske storbanken UBS kjøpte den kriserammede banken Credit Suisse for cirka 34 milliarder kroner. 22. mars – Uganda: Landets nasjonalforsamling forbød innbyggerne å identifisere seg som homofil eller andre varianter innen LGBTQ. Norge: Regjeringen gir 200 millioner kroner via Norges forskningsråd, til et nytt nasjonalt senter for nukleær forskning, for å øke kunnskapen om kjernekraft. Norge: Abelprisen ble tildelt Luis A. Caffarelli for bidrag til regularitetsteori for differensialligninger Sverige: Riksdagen stemte ja til svensk NATO-medlemskap, der 269 representanter stemte ja, 37 nei og 44 avstod fra å stemme. Tyskland: Politiet gjennomførte flere ransakinger av personer tilknyttet Reichsbürgerbevegelsen 23. mars – Russlands invasjon av Ukraina: Verdensbanken estimerte at kostnaden for å gjenoppbygge Ukraina vil være cirka 411 milliarder US dollar Norge: Stortinget forbød appene TikTok og Telegram på enheter som har tilgang til Stortingets systemer 24. mars – USA: Flere tornadoer rammet Mississippi, og den kraftigste tornadoen (EF4) rammet byene Rolling Fork, Midnight og Silver Citylivet og ga store skader. Minst 25 mennesker mistet livet i tornadoene. 26. mars – Ecuador: Et jordskred rammet byen Alausi, minst 14 mennesker mistet livet. 26. mars – Mexico: En brann startet i et interneringssenter for immigranter i Ciudad Juarez, minst 39 mennesker mistet livet. USA: Tornadoer og uvær rammet flere stater i Midtvesten, minst 18 mennesker mistet livet. Israel: Statsminister Benjamin Netanyahu sparket forsvarsminister Yoav Gallant, etter at Gallant ba Netanyahu om å sette de foreslåtte rettssreformene på pause. De foreslåtte rettsreformene vil gi politikerne mer makt, på bekostning av domstolene, og førte til store demonstrasjoner i Israel. Cuba: Valg til nasjonalforsamlingen 28. mars – Tyskland: 1200 kg kokain ble beslaglagt i banankasser i Potsdam. 29. mars – USA: To militære helikoptre (HH-60 Black Hawk) kolliderte nær Fort Campbell i Kentucky, under en øvelse. Flere mennesker mistet livet. Filippinene: En brann oppstod på fergen Lady Mary Joy 3 på vei mellom to øyer, minst 31 mennesker mistet livet. Norge: Naturhistorisk museum i Oslo ble kåret til «Årets museum» av Museumsforbundet. Norge: Tolletaten beslagla 800 kg kokain i banankasser i BAMAs anlegg i Oslo, etter tips fra tyske myndigheter som gjorde et stort beslag dagen før. Myanmar: Den militære ledelsen tvangsoppløste 40 politiske partier, blant dem Nasjonalligaen for demokrati, fordi disse ikke hadde registrert seg i tide for det kommende valget. Oppløsningene ble fordømt av bl.a. USA og Storbritannia. Tyskland: Storbritannias kong Charles og dronning Camilla dro på sin første offisielle utenlandsreise, og besøkte Tyskland. 30. mars – Australia: Nasjonalforsamlingen vedtok flere lover for å begrense utslipp av klimagasser, og påla mange av de store industribedriftene å kutte utslipp med 4,9 % årlig. India: Et hindu-tempel i Indore raste sammen, minst 35 mennesker mistet livet USA: Det hvite hus anbefaler alle amerikanske statsborgere om å forlate Russland, etter at den amerikanske journalisten Evan Gershkovich ble arrestert i Russland for spionasje Myanmar: Den militære ledelsen gjennomførte luftangrep mot landsbyen Khuafo, minst åtte mennesker mistet livet USA: En storjury i New York besluttet å tiltale Donald Trump for utbetaling av såkalte «hysjpenger» til Stormy Daniels. Dette er første gang en tidligere USAs president blir tiltalt i en straffesak. 31. mars – Storbritannia godkjente en avtale med handelsavtalen CPTPP, og blir med det avtalens tolvte land. Norge: Regjeringen la fram «Folkehelsemeldingen» Norge: Fire mennesker mistet livet i tre forskjellige snøskred i Troms: to fastboende på Reinøya i Karlsøy, en skiturist i Lyngen og en skiturist i Nordreisa. Sudan: Deler av en fjellside ved gullgruven Jebel Al-Ahmar raste sammen, 14 mennesker mistet livet.